Grindina și ploaia au făcut prăpăd în Zalău. În doar câteva minute, șoferii s-au trezit cu mașinile distruse din cauza gindinei de mari dimensiuni. În plus, canalizarea nu a putut face față căderilor masive de precipitații, așa că marile bulevarde au fost sub ape.

Mai multe localități din Sălaj au fost sub Cod portocaliu de furtună și grindină, inclusiv municipiul Zalău. Ulterior, meteorologii au emis chiar și un Cod roșu. Efectele instabilității atmosferice nu s-au lăsat așteptate, iar marile bulevarde au ajuns indunate din cauza precipitațiilor masive.

În plus, șoferii s-au trezit și cu mașinile avariate, toate în urma unei căderi de grindină care au durat câteva zeci de minute.







Parbrize și lunete sparte, cam cu asta s-au ales proprietarii care nu au mai avut timp să își pună și mașinile la adăpost.

Situația se repetă și în Bihor, acolo unde grindina a lovit și culturile agricole. A fost tot de mari dimensiuni, spun internauții, care s-au grăbit să imortalizeze momentul.